ส่วนที่  1
บทนำ

ตามระเบียบกระทรวงมหาดไทยว่าด้วยการจัดทำและประสานแผนพัฒนาขององค์กรปกครองส่วนท้องถิ่น พ.ศ. 2548  กำหนดให้องค์กรปกครองส่วนท้องถิ่นจัดทำแผนยุทธศาสตร์ แผนสามปี และแผนดำเนินการ สำหรับแผนดำเนินการนั้นมีจุดมุ่งหมายเพื่อแสดงถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น   แผนดำเนินการเป็นเอกสารที่ระบุแผนงาน/โครงการ/กิจกรรมทั้งหมดที่จะดำเนินการในปีงบประมาณนั้น ทำให้แนวทางในการดำเนินงานในปีงบประมาณนั้น ขององค์กรปกครองส่วนท้องถิ่นมีความชัดเจนในการปฏิบัติมากขึ้น มีการประสานและบูรณาการการทำงานกับหน่วยงานและการจำแนกรายละเอียดต่าง ๆ ของแผนงาน/โครงการ ในแผนดำเนินการจะทำให้การติดตามประเมินผลเมื่อสิ้นปีมีความสะดวกมากขึ้นอีกด้วย  จากเหตุผลดังกล่าวจึงได้จัดทำแผนดำเนินการขององค์การบริหารส่วนตำบลหันตะเภา ประจำปีงบประมาณ พ.ศ. 2554 ขึ้น
วัตถุประสงค์ของแผนดำเนินการ
1) เพื่อให้องค์การบริหารส่วนตำบลหันตะเภามีแนวทางในการดำเนินงานในปีงบประมาณ 2554 และมีความชัดเจนในการปฏิบัติมากขึ้น
2) เพื่อให้เกิดการประสานงานบูรณาการการทำงานกับหน่วยงานต่าง ๆ
3) เพื่อให้เป็นเครื่องมือสำคัญในการบริหารงานของผู้บริหารท้องถิ่นในการควบคุมการดำเนินงานให้เป็นไปอย่างเหมาะสมและมีประสิทธิภาพ รวมทั้งยังเป็นเครื่องมือในการติดตามการดำเนินงานและการประเมินผล
4) เพื่อให้การติดตามประเมินผลเมื่อสิ้นปีมีความสะดวกมากขึ้น
ขั้นตอนการจัดทำแผนดำเนินการ

ตามระเบียบกระทรวงมหาดไทย ว่าด้วยการจัดทำแผนพัฒนาท้องถิ่น พ.ศ. 2548 หมวด 5  ข้อ  26  ได้กำหนดให้องค์กรปกครองส่วนท้องถิ่น จัดทำแผนการดำเนินงานโดยมีขั้นตอนดังนี้

1) คณะกรรมการสนับสนุนการจัดทำแผนพัฒนาองค์การบริหารส่วนตำบลหันตะเภา รวบรวม
แผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจ และหน่วยงานอื่น ๆ ที่ดำเนินการในพื้นที่ขององค์การบริหารส่วนตำบลหันตะเภา เสนอคณะกรรมการพัฒนาท้องถิ่น
2) คณะกรรมการพัฒนาองค์การบริหารส่วนตำบลหันตะเภา พิจารณาร่างแผนดำเนินการ แล้ว
เสนอผู้บริหารท้องถิ่นประกาศเป็นแผนการดำเนินการ   ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน
จากขั้นตอนการจัดทำแผนการดำเนินงานข้างต้น   สามารถเขียนเป็นแผนภูมิได้ดังนี้


แผนภูมิขั้นตอนการจัดทำแผนการดำเนินงาน










องค์กรปกครองส่วนท้องถิ่น
คณะกรรมการสนับสนุน
การจัดทำแผนพัฒนาท้องถิ่น

รวบรวมแผนงาน/โครงการพัฒนา










หน่วยงานอื่น
คณะกรรมการสนับสนุน
การจัดทำแผนพัฒนาท้องถิ่น

จัดทำร่างแผนการดำเนินงาน

คณะกรรมการสนับสนุน
การจัดทำแผนพัฒนาท้องถิ่น

เสนอร่างแผนการดำเนินงาน


คณะกรรมการพัฒนาท้องถิ่น
           พิจารณาร่างแผนการดำเนินงาน







เสนอร่างฯ ต่อผู้บริหารท้องถิ่น


ผู้บริหารท้องถิ่น



            ประกาศใช้
ประโยชน์ของแผนดำเนินการ
1) ทำให้องค์การบริหารส่วนตำบลหันตะเภามีแนวทางการดำเนินงานที่ชัดเจนมากขึ้น
2) เกิดการบูรณาการการทำงานกับหน่วยงานต่าง ๆ
3) การบริหารงานของผู้บริหารท้องถิ่นมีประสิทธิภาพมากขึ้น
4) ทำให้การติดตามและประเมินผลมีความสะดวกมากยิ่งขึ้น
